### Образец № 2

**Съгласно чл. 78, ал. 10 от ЗУО**

*lav4e*

# РЕПУБЛИКА БЪЛГАРИЯ

# Министерство на околната среда и водите

РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ПЛОВДИВ

## **РЕШЕНИЕ**

**09 - РД – 590 - 00 от 15.05.2017 г.**

На основание чл. 78, ал. 12, т.2 от Закон за управление на отпадъците,

във връзка с чл. 71 , ал. 2 от Закона за опазване на околната среда

и във връзка със Заявление № УО-241 от 23.03.2017 г.

**ОТКАЗВАМ РЕГИСТРАЦИЯ И издаване**

**на регистрационен документ**

**на**

**ЕТ „БАЛ БОС-Валентин Балабосов“**

поради следните причини:

1. Не са отстранени нередовностите в представените документи за издаване на регистрация по чл. 78, ал. 1 от Закона за управление на отпадъците /ЗУО/ в определения срок, а именно:

Със Заявление вх. № УО-241 от 23.03.2017 г., съгласно чл.78, ал.3 и 4 от ЗУО, ЕТ „БАЛ БОС-Валентин Балабосов“е заявил намерение за издаване на регистрационен документ за извършване дейности по събиране и транспортиране на отпадъци.

С Писмо изх. УО-241/06.04.2017 г., на основание чл.78, ал.8 от ЗУО е поискано отстраняване на нередовностите, а именно:

1. След изисканото по служебен път удостоверение за наличие или липса на задължения по чл.87, ал.11 от ДОПК от НАП – ТД Пловдив с изх.№165531700524313/29.03.2017г., и с изх.№165531700808342/15.05.2017 г., съгласно чл.78, ал.7 от Закона за управление на отпадъците /ЗУО, ДВ бр.53/2012 г, посл. изм. и доп. ДВ, бр.13/07.02.2017 г., е видно, че дружеството ЕТ „БАЛ БОС-Валентин Балабосов“ **има задължения**.

Съгласно чл.78, ал.8 от ЗУО при нередовности в представените документи по чл.78, ал.3 или 4 от същия закон, компетентният орган по чл.78, ал. 5 от ЗУО, уведомява писмено заявителя в срок до 14 дни от постъпване на заявлението за нередовностите и/или изисква допълнителна информация.

Съгласно чл.78, ал.9 от ЗУО в срок до един месец от уведомяването по ал.8 заявителят отстранява нередовностите и/или предоставя допълнителната информация.

От известие за доставяне (обратна разписка) е видно, че Писмо с изх.№ УО-241 от 06.04.2017 г. е получено от дружеството на 12.04.2017 г., от което следва, че в законовия срок по чл.78, ал. 9 от ЗУО (Обн., ДВ, бр. 53 от 13.07.2012 г.) ЕТ „БАЛ БОС-Валентин Балабосов“ не е отстранил нередовностите, както е изискано в горецитираното писмо.

Не се издават разрешителни или разрешения на лица, които имат парични задължения към държавата или общината по смисъла на чл. 162, ал. 2 от Данъчно-осигурителния процесуален кодекс, установени с влязъл в сила акт на компетентен орган, или задължения към Предприятието за управление на дейностите по опазване на околната среда, определени със специалните закони в областта на околната среда, съгласно чл. 71 , ал.2 от Закона за опазване на околната среда (ЗООС, Обн., ДВ, бр. 91 от 25.09.2002 г.)

**Решението може да се обжалва чрез директора на РИОСВ пред министъра на околната среда и водите или пред Административен съд, гр.Пловдив по реда на Административнопроцесуалния кодекс в 14-дневен срок от неговото съобщаване.**

**ДОЦ. СТЕФАН ШИЛЕВ**

*Директор на РИОСВ - Пловдив*